**TURISTIČKA ZAJEDNICA GRADA KAŠTELA**

**ORGANIZACIJSKI ODBOR ZA**

**34. EKO NATJECANJE ODGOJNO OBRAZOVNIH USTANOVA**

**30. NATJECANJE ZA NAJLJEPŠI KAŠTELANSKI PERIVOJ,**

**BALKON, JAVNU POVRŠINU**

**21. KAŠTELANSKI PRAZNIK CVIJEĆA**

**KAŠTELA, 05.04.2022.**

**PREDMET: AKCIJA "LIPA SU LIPA MOJA KAŠTELA" – OBILJEŽAVANJE 21. KAŠTELANSKOG PRAZNIKA CVIJEĆA na temu "Kaštelanski perivoji"**

U sklopu priprema turističke sezone Turistička zajednica Grada Kaštela, udruge "Lijepa naša Kaštela", Bijaći, i Odgojno-obrazovne ustanove Kaštela, OŠ Ostrog i Botanički vrt, S.Š. Braća Radić, a pod pokroviteljstvom Grada Kaštela i Ministarstva poljoprivrede i šumarstva, organiziraju tradicionalnu akciju "Lipa su lipa moja Kaštela".

Akcija se sastoji od:

1. Skupljanja i odvoza krupnog otpada koji već tradicionalno traje 2 tjedna prije početka praznika cvijeća: od 02.05.-14.05.2022.
2. Podjele letka s pozivom građanima na uređenje svojih vrtova i okućnica sa datumima i mjestima za odvoz glomaznog otpada.
3. 34. Natjecanja odgojno – obrazovnih ustanova grada Kaštela u uređenju okoliša škole i sprovođenja edukacije učenika o očuvanju prirode - obilazak povjerenstava **10.05.2022.**
4. 30. Natjecanja za najljepši kaštelanski perivoj u kategorijama: najljepši perivoj, okućnica, balkon, stara balatura, okoliš ustanova ili poslovnog objekta. Posebno pozivamo vlasnike turističkih objekata da kandidiraju okoliše svojih objekata, kao i sudionike iz Kaštelanske zagore da prijave svoje lijepe vrtove, okućnice i balature - obilazak povjernstva **11.05.2022.**
5. Projekt i radionica u suradnji sa RERA : Održivi turizam – priprema destinacije za dobivanje certifikata održivog turizma, dana **09.05.2022 u 11 sati** u SŠ Braća Radić, K.Štafilić, restoran. Prezentator je Ivo Benzon iz RERA-e.

Nakon radionice predstavit ćemo i mozaičko dokumentari film Kaštelanski praznik cvijeća – 20 godina posvećenog Kaštelanskom prazniku cvijeća i svim natjecanjima koja su mu prethodila: Natjecanje odgojno ̶ obrazovnih ustanova grada Kaštela i Natjecanje za najljepši kaštelanski perivoj.

Nakon najavljenog programa slijedi obilazak školskih staklenika i vrta . Moguće kupovine sadnica i cvijeća, te razmjena ideja sa dionicima događanja.

1. **Obilježavanje 21. Kaštelanskog praznika cvijeća planiramo u Kaštel Novom, park Đardin (obogaćen novim sadnicama i zanimljivim izlošcima) uz prodajnu izložbu od 13.05.-15.05.2022 .**
2. **Program otvaranja je 13.05.2022 (petak) u 11 sati u Đardinu , K.Novi , a program dodjele nagrada i diploma je 14.05.2022 (subota ) u 11 sati u Botaničkom vrtu OŠ Ostrog K.Lukšić.**

Pozivamo sve naše sugrađanke i sugrađane, posebno vlasnike privatnog smještaja, pravne i fizičke osobe da se uključe sukladno svojim interesima, da nas kontaktiraju i kandidiraju svoje lijepe vrtove, okućnice, balkone i perivoje, te da posjete 21. Kaštelanki praznik cvijeća. **Kontakt tel./ fax. 021 227 933, e-mail:** **info@kastela-info.hr**

 Direktorica TZG Kaštela

 Nada Maršić